תקנות הסדרת העיסוק במקצועות הבריאות (עבודה בפיקוח במקצועות הפודיאטרייה והפודיאטרייה הניתוחית)

{{ח:התחלה}}
{{ח:כותרת|תקנות הסדרת העיסוק במקצועות הבריאות (עבודה בפיקוח במקצועות הפודיאטרייה והפודיאטרייה הניתוחית), התשע״ח–2018}}

{{ח:פתיח-התחלה}}
{{ח:תיבה|ק״ת תשע״ח, 2050|תקנות הסדרת העיסוק במקצועות הבריאות (עבודה בפיקוח במקצועות הפודיאטרייה והפודיאטרייה הניתוחית)|https://olaw.org.il/takanot/takanot-8010.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק הסדרת העיסוק במקצועות הבריאות#סעיף 15א|סעיפים 15א}}, {{ח:חיצוני|חוק הסדרת העיסוק במקצועות הבריאות#סעיף 17|17}} {{ח:חיצוני|חוק הסדרת העיסוק במקצועות הבריאות#סעיף 49|ו־49(א)}} {{ח:חיצוני|חוק הסדרת העיסוק במקצועות הבריאות|לחוק הסדרת העיסוק במקצועות הבריאות, התשס״ח–2008}} (להלן – החוק), לאחר התייעצות עם הוועדות המייעצות, ובאישור ועדת העבודה הרווחה והבריאות של הכנסת, אני מתקין תקנות אלה:
{{ח:סוגר}}
{{ח:מפריד}}

{{ח:סעיף|1|הגדרות}}
{{ח:ת}} בתקנות אלה –
{{ח:ת|סוג=הגדרה}} ”אחראי לעבודה בפיקוח“ – מנהל מחלקה מוכרת לאורתופדיה האחראי לפיקוח ובקרה על מי שקיבל היתר לביצוע עבודה בפיקוח לפי {{ח:פנימי|סעיף 3|תקנה 3}};
{{ח:ת|סוג=הגדרה}} ”בית חולים“ – כמשמעותו {{ח:חיצוני|פקודת בריאות העם#סעיף 24|בסעיף 24 לפקודה}};
{{ח:ת|סוג=הגדרה}} ”הפקודה“ – {{ח:חיצוני|פקודת בריאות העם|פקודת בריאות העם}};
{{ח:ת|סוג=הגדרה}} ”עבודה בפיקוח“ – עבודה במקצועות הפודיאטרייה והפודיאטרייה הניתוחית, בהתאם להוראות {{ח:חיצוני|חוק הסדרת העיסוק במקצועות הבריאות#תוספת 1|התוספת הראשונה לחוק}}, המתבצעת במוסד מוכר לעבודה בפיקוח תחת פיקוח ובקרה של מנהל מחלקה מוכרת לאורתופדיה;
{{ח:ת|סוג=הגדרה}} ”מוסד מוכר לעבודה בפיקוח“ – מוסד שהמנהל הכיר בו ושמתקיימים לגביו התנאים לפי {{ח:פנימי|סעיף 2|תקנה 2}};
{{ח:ת|סוג=הגדרה}} ”כף רגל“ – כהגדרתה {{ח:חיצוני|תקנות הרופאים (הפעולות המותרות לפודיאטר ולפודיאטר מנתח)|בתקנות הרופאים (הפעולות המותרות לפודיאטר ולפודיאטר מנתח)}};
{{ח:ת|סוג=הגדרה}} ”תקנות הרופאים (הפעולות המותרות לפודיאטר ולפודיאטר מנתח)“ – {{ח:חיצוני|תקנות הרופאים (הפעולות המותרות לפודיאטר ולפודיאטר מנתח)|תקנות הרופאים (הפעולות המותרות לפודיאטר ולפודיאטר מנתח), התשע״ח–2018}}.

{{ח:סעיף|2|מוסד מוכר לעבודה בפיקוח}}
{{ח:ת}} עבודה בפיקוח תתבצע בבית חולים שמנהל הכיר בו, באחד מאלה, ובלבד שהפיקוח ייעשה בידי מנהל מחלקה מוכרת לאורתופדיה באותו בית חולים:
{{ח:תת|(1)}} מחלקה מוכרת לאורתופדיה;
{{ח:תת|(2)}} מרפאה ייעודית לטיפול בתחום כף הרגל בבית החולים, הכוללת חדרי ניתוח, שמופעלת על ידי צוות קבוע של רופאים אורתופדים, המועסקים בשירות האמור במשרה מלאה.

{{ח:סעיף|3|היתר לביצוע עבודה בפיקוח}}
{{ח:תת|(א)}} לא יבצע אדם עבודה בפיקוח, אלא אם כן קיבל מאת המנהל היתר לביצוע עבודה בפיקוח (להלן – היתר), בהתאם להוראות תקנות אלה.
{{ח:תת|(ב)}} המבקש לבצע עבודה בפיקוח יגיש למנהל בקשה בכתב לקבלת היתר; הוראות {{ח:חיצוני|חוק הסדרת העיסוק במקצועות הבריאות#סעיף 10|סעיף 10 לחוק}} יחולו לעניין זה, בשינויים המחויבים.
{{ח:תת|(ג)}} המנהל רשאי להעניק למבקש היתר לתקופה כפי שיורה בהתאם להוראות תקנת משנה (ד) ובתנאים שיקבע בהיתר, לצורך עמידה בדרישות כאמור {{ח:חיצוני|חוק הסדרת העיסוק במקצועות הבריאות#תוספת 1 פרט 6|בפרט 6 בתוספת הראשונה לחוק}}, בפסקה (3) בטור ב׳, או {{ח:חיצוני|חוק הסדרת העיסוק במקצועות הבריאות#תוספת 1 פרט 7|בפרט 7 בתוספת האמורה}}, בפסקה (5) בטור ב׳, לפי העניין, אם הוכח להנחת דעתו שמתקיימים במבקש שאר התנאים לפי {{ח:חיצוני|חוק הסדרת העיסוק במקצועות הבריאות#סעיף 8|סעיף 8 לחוק}}, למעט התנאי לעניין עמידה בבחינות שקבע המנהל.
{{ח:תת|(ד)}} ההיתר יינתן לתקופה הנדרשת למבקש לצורך עמידה בדרישות כאמור {{ח:חיצוני|חוק הסדרת העיסוק במקצועות הבריאות#תוספת 1 פרט 6|בפרט 6 בתוספת הראשונה לחוק}}, בפסקה (3) בטור ב׳ או {{ח:חיצוני|חוק הסדרת העיסוק במקצועות הבריאות#תוספת 1 פרט 7|בפרט 7 בתוספת האמורה}}, בפסקה (5) בטור ב׳, לפי העניין; המנהל רשאי להאריך את תוקף ההיתר מזמן לזמן, לתקופות נוספות שכל אחת מהן לא תעלה על שישה חודשים, ולא יותר מהתקופה הנדרשת לצורך עמידת המבקש בדרישות האמורות.

{{ח:סעיף|4|היקף העבודה בפיקוח}}
{{ח:ת}} העבודה בפיקוח תיעשה באופן רצוף, בהיקף של 20 שעות בשבוע לפחות, במשך ארבעה ימים בשבוע לפחות, בימי חול, ובשעות היום, ומעבר לכך – לא יחולו ההגבלות האמורות, ולא יותר מ־40 שעות בשבוע; לעניין רציפות העבודה בפיקוח, שירות מילואים או שירות צבאי אחר לפי צו שר הביטחון, תקופת לידה והורות כמשמעה {{ח:חיצוני|חוק עבודת נשים|בחוק עבודת נשים, התשי״ד–1954}}, או חופשה אחרת לתקופה שאינה עולה על 30 ימים, לא ייחשבו להפסקת רציפות העבודה.

{{ח:סעיף|5|תכנית לעבודה בפיקוח}}
{{ח:תת|(א)}} עבודה בפיקוח תכלול את ביצוען של כל הפעולות כאמור {{ח:חיצוני|תקנות הרופאים (הפעולות המותרות לפודיאטר ולפודיאטר מנתח)|בתקנות הרופאים (הפעולות המותרות לפודיאטר ולפודיאטר מנתח)}}, לגבי פודיאטר או פודיאטר מנתח, לפי העניין.
{{ח:תת|(ב)}} האחראי לעבודה בפיקוח יקבע את תכנית העבודה בפיקוח במוסד מוכר לעבודה בפיקוח.

{{ח:סעיף|6|דיווח למנהל ומתן חוות דעת חיובית}}
{{ח:תת|(א)}} האחראי לעבודה בפיקוח ינהל מעקב ורישום של טיפולים שנעשו, ביחס לכל בעל היתר שהוא מפקח על עבודתו לפי טופס לדוגמה שיפרסם המנהל באתר האינטרנט של משרד הבריאות (להלן – המשרד), ויגיש למנהל, ביחס לכל בעל היתר כאמור, כל חצי שנה החל ממועד תחילת העבודה בפיקוח ועד לסיומה, דיווח על הטיפולים שבעל ההיתר השתתף בהם בתקופת הדוח, תוך התייחסות לרכיבי התכנית לעבודה בפיקוח כאמור {{ח:פנימי|סעיף 5|בתקנה 5}}, לפי טופס לדוגמה שיפרסם המנהל באתר האינטרנט של המשרד.
{{ח:תת|(ב)}} האחראי לעבודה בפיקוח ידווח למנהל על סיום תקופת העבודה בפיקוח של בעל היתר שהוא פיקח על עבודתו, בסמוך לאחר סיום עבודתו כאמור; הדיווח יהיה לפי טופס לדוגמה שיפרסם המנהל באתר האינטרנט של המשרד ויכלול פירוט על אופן ביצוע העבודה בפיקוח, על אופן עמידתו של בעל ההיתר במטלות שנדרשו במסגרת העבודה בפיקוח ועל התאמתו של בעל ההיתר לקבלת תעודת פודיאטר או פודיאטר מנתח, לפי העניין, ובכלל זה חוות דעתו של האחראי לעבודה בפיקוח בדבר הכשירות של בעל ההיתר לבצע את הפעולות כאמור {{ח:חיצוני|תקנות הרופאים (הפעולות המותרות לפודיאטר ולפודיאטר מנתח)|בתקנות הרופאים (הפעולות המותרות לפודיאטר ולפודיאטר מנתח)}}, לגבי פודיאטר או פודיאטר מנתח, לפי העניין.

{{ח:סעיף|7|תחילה}}
{{ח:ת}} תחילתן של תקנות אלה ביום תחילתן של {{ח:חיצוני|תקנות הרופאים (הפעולות המותרות לפודיאטר ולפודיאטר מנתח)|תקנות הרופאים (הפעולות המותרות לפודיאטר ולפודיאטר מנתח), התשע״ח–2018}}.

{{ח:חתימות|ט׳ בסיוון התשע״ח (22 במאי 2018)}}
* '''בנימין נתניהו'''
ראש הממשלה ושר הבריאות
{{ח:סוגר}}
{{ח:סוף}}
[[קטגוריה:בוט חוקים]]